Diari Oficial de la Generalitat Valenciana


Sumari del DOGV 6535, del 03-06-2011 (2011/6303)

RESOLUCIÓ de 26 de maig de 2011, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució del projecte de la subestació elèctrica 220/20 kV denominada ST Rojales, en el terme municipal de Rojals, província d'Alacant. Expedient d'expropiació forçosa: JUEXPR/2010/21; ATASCT/2009/22/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6535

Data del DOGV
:   03-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/6303


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 26 de maig de 2011, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució del projecte de la subestació elèctrica 220/20 kV denominada ST Rojales, en el terme municipal de Rojals, província d'Alacant. Expedient d'expropiació forçosa: JUEXPR/2010/21; ATASCT/2009/22/03. [2011/6303]  
Amb data 22 de novembre de 2010, per la Direcció General d'Energia es va dictar una resolució per la qual es va autoritzar Hidrocantábrico Distribución Eléctrica, SAU, es va declarar, en concret, la utilitat pública i es va aprovar el projecte d'execució en la part de distribució elèctrica, per a la nova subestació transformadora de 220/20 kV, denominada ST Rojales, en el terme municipal de Rojales, província d'Alacant.   
La declaració d'utilitat pública esmentada, d'acord amb el que establix la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i els drets afectats i implica la urgent ocupació d'estos, i és d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
En virtut d'això el conseller d'Infraestructures i Transport, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i drets afectats en l'Ajuntament on radiquen les finques afectades, com a punt de reunió per a dur a terme, de conformitat amb el procediment que establix l'esmentat article, l'alçament d'actes prèvies a l'ocupació i, si procedira, les d'ocupació definitiva.  
  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada, amb aportació els documents acreditatius de la seua titularitat i l'últim rebut de la contribució, es podran acompanyar dels seus pèrits i un notari, si ho consideren oportú, amb la despesa a càrrec seu.  
L'alçament d'actes tindrà lloc el dia 25 de juliol de 2011, a l'Ajuntament de Rojales.  
L'orde d'alçament d'actes es comunicarà a cada interessat per mitjà de l'oportuna cèdula de citació, i figurarà la relació de titulars convocats en el tauler d'edictes de l'Ajuntament assenyalat i en l'annex.  
  
És de significar que esta publicació es realitza igualment, als efectes que determina l'article 59.5 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
En l'expedient d'expropiació Hidrocantábrico Distribución Eléctrica, SAU té la condició de beneficiària de l'expropiació.  
  
  
València, 26 de maig de 2011.- El conseller d'Infraestructures i Transport: Mario Flores Lanuza.  
  
  
  
  
  
\* \* \* \* \*  
  
  
Convocatoria actas previas a la ocupación  
Proyecto: Subestación eléctrica denominada Rojales 220/20kV  
  
Término municipal de Rojales (Alicante)  
  
  
  
  
Convocatòria d'actes prèvies a l'ocupació  
Projecte: subestació elèctrica denominada Rojales 220/20 kV  
  
Terme municipal de Rojales (Alacant)  
  
